Here is a page extracted from Wikipedia that may contain CSS, HTML, and a lot of unformatted text.

Title: Pugar
Content: O pugar u bigós ye una ferramienta agricola relacionada con os ixaus y as ixadas que sirve pa escardar as malas hierbas y bater a tierra, y s'emplega especialment pa desenronar hortalicias que creixen enronadas, como as trunfas y as cebollas. En a valle de Vio tamién se documenta o nombre d'ixata de ganchos.

Consiste en un tozuelo de metal que, como os d'es ixaus, s'achusta en l'extrimo d'un astil u mango gracias a que tiene una trasca circular, de forma que a fuella de metal queda alto u baixo perpendicular a o mango. Este tozuelo tiene dos «pugas», por cuentas d'estar plano como en atras ferramientas de a mesma familia, o que lo de millor fender en tierra por entre as venas d'as plantas, sin arribar a tallar os tuberculos como sí que gosa pasar con os ixaus plans. Contino, tirando un poquet u fendo ceprén, se ranca la planta de forma mas fácil.

Rudolf Wilmes describió que en a valle de Vió s'emplegaba pa remover o fiemo. Tamién diz que en gascón biarnés se documenta con o nombre de «puàr».

Referencias

Se veiga tamién 

Ixada.
Ixuela.
Bigós.

Ferramientas agricolas